text: Autoredder: Det vælter ind med opgaver
  27 december 2014 kl. 13.02
  Autoredderne har travlt, mens sydjyderne vil ud for at bytte julegaver. Der er nemlig startproblemer, døde batterier og frostskader, der skal afhjælpes.
  Kristian Jensens telefon ringer hele tiden.
  - Lige nu der vælter det ind med sager, så vi keder os ikke, siger Kristian Jensen, der er autoredder hos SOS Dansk Autohjælp.
  Her har Kristian Jensen og hans kolleger haft overordentligt travlt i julen.
  2. juledag måtte autoredderne rykke ud omkring 1200 gange, og det er dobbelt så mange gange som sidste år.
  - Der er faldet noget sne nordpå, som har gjort, at vi har haft travlhed, fortæller han.
  Se ham i aktion i videoen herunder.
  